"Setswana Puotlaleletso ya Ntlha (FAL)/P2 8 DBE/2022 SC/NSC POTSO 2: BOGOSI KUPE – DPS Monyaise Buisa dinopolo tse di latelang, mme morago o arabe dipotso. 2.1 NOPOLO C A tswa tshimo ka ntlha e nngwe, jaanong a boa a setse morwae morago. Pula e ne e letse e komakomile, mme e sa kolobisa gore mogoma o ka relela fela; le gale lekote le ne le phatsima. 'Oshupile, mogatsaka, ke gopola mafoko a gago motsing go re neng re boa kwa gae, o nthaya o re ke nne mosadi mokotleng wa gago, o tla menola lefatshe. Ga o a le menola 5 mogatsaka; mme seo ga se re sepe. Se segolo ke gore o sule o na le maikaelelo ao. Ke itse gore ke go lomeleditse ka dilo di le dintsi: kana go botlhoko jang fa monna kgotsa mosadi a golaganye ka nyalo le yo o mo itsang go rena! Ke go lomeleditse. Ga ke a dira matsapa ape go leka go go ithuta; ga ke a leka go go itse. Ka dipaka tsotlhe go ne go ikgopotse nna fela 10 – nna yo ke se nang matlho, yo ke se nang ditsebe, yo ke se nang maitlhomo. Tukisang a re ke nna ke go bolaileng, mme ga a ake. Ntlha nka go bolaya ka mabogo, go na le go go hupetsa mowa! ...' Dikgopolo tse di ne di feresa mo moweng wa gagwe fa a tla a setse morwae morago. A sa fetse go ipaya molato ka sele le sele se o tlhaetseng go se dira mogatse a sa 15 tshela. 2.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Sajene Botipe o ne a itsege ka … A bogatlapa. B bogale. C botlapa. D boswele. (1) 2.1.2 Obakeng o kopane le rraagwe kwa kae? (1) 2.1.3 Ke tiragalo efe e e bosula e bontsalaagwe Obakeng ba kileng ba mo dira yona? (2) 2.1.4 Go tlile jang gore Matlhodi le Oshupile ba kgaogane? (2) 2.1.5 Go ne ga diragala eng ka dikgomo tsa ga Oshupile morago ga loso la gagwe? (2) 2.1.6 Ka dintlha DI LE PEDI, neela semelo sa ga Matlhodi. Tshegetsa ka lebaka. (4) 2.1.7 Fa o lebile goreng mmaagwe Matlhodi a ne a koba Modimoeng? (2) 2.1.8 Fa o ne o le Obakeng malomaago a buile maaka ka wena o ne o ka dira eng? (2) 2.1.9 Maitshetlego a padi e, ke a leng? Tshegetsa ka lebaka. (2) LE Kwalololo e ileditswe Phetla"